**ՀՀ պետական բյուջեի կատարման ամփոփ բնութագիրը**

**2022 թվականի հունվար-փետրվար** **ամիսներին**

2022 թվականի հունվար-փետրվար ամիսներին ՀՀ պետական բյուջեի եկամուտները կազմել են ավելի քան 271.9 մլրդ դրամ, ծախսերը` 231.2 մլրդ դրամ, հավելուրդը՝ 40.7 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2022 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **Առաջին եռամսյակի ճշտված պլան** | **2022թ. հունվար-փետրվար ամիսների փաստ** | **Կատարողա-կանն առաջին եռամսյակի ճշտված պլանի նկատմամբ (%)** | **Կատարողա-կանը տարեկան ճշտված պլանի նկատմամբ** |
| Եկամուտներ | 418.6 | 271.9 | 65.0 | 13.9 |
| Ծախսեր | 485.7 | 231.2 | 47.6 | 10.5 |
| Պակասուրդ | 67.1 | (40.7) | (60.7) | (17.2) |

*ՀՀ պետական բյուջեի եկամուտները*

2021 թվականի հունվար-փետրվար ամիսների համեմատ պետական բյուջեի եկամուտներն աճել են 22.7%‑ով կամ 50.3 մլրդ դրամով, որը հիմնականում պայմանավորված է հարկային եկամուտների և պետական տուրքերի աճով:

2022 թվականի հունվար-փետրվար ամիսներին ՀՀ պետական բյուջե են մուտքագրվել շուրջ 254.7 մլրդ դրամ *հարկային եկամուտներ և պետական տուրքեր*, որոնք կազմել են առաջին եռամսյակի ծրագրային ցուցանիշի 64.4%-ը: 2021 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 20.3%‑ով կամ 42.9 մլրդ մլրդ դրամով, որը հիմնականում պայմանավորված է ավելացված արժեքի հարկի, պետական տուրքերի և ակցիզային հարկի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. տարեկան ճշտված պլան** | **2022թ. առաջին եռամսյակի ճշտված պլան** | **2022թ. հունվար-փետրվար ամիսների փաստ** |
| **Պետական բյուջեի եկամուտներ** | **221.7** | **1,958.3** | **418.6** | **271.9** |
| Հարկային եկամուտներ և պետական տուրքեր | 211.8 | 1,844.0 | 395.5 | 254.7 |
| Պաշտոնական դրամաշնորհներ | 1.1 | 42.0 | 6.3 | 1.1 |
| Այլ եկամուտներ | 8.9 | 72.3 | 16.8 | 16.2 |
| **Կշիռն ընդամենը եկամուտների մեջ (%)** |  |  |  |  |
| Հարկեր և տուրքեր | 95.5 | 94.2 | 94.5 | 93.7 |
| Պաշտոնական դրամաշնորհներ | 0.5 | 2.1 | 1.5 | 0.4 |
| Այլ եկամուտներ | 4.0 | 3.7 | 4.0 | 5.9 |

Հաշվետու ժամանակահատվածի հարկային եկամուտների և պետական տուրքերի 39.4%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի մուտքերի աճը մեծ մասամբ պայմանավորված է ՀՀ ներմուծվող ապրանքներից ստացված մուտքերի աճով:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. հունվար-փետրվար ամիսների փաստ** | **2022թ. հունվար-փետրվարը 2021թ. հունվար-փետրվարի նկատմամբ (%)** | **2022թ. և 2021թ. տարբերու-թյունը** |
| **Ավելացված արժեքի հարկ** | **80.3** | **100.4** | **125.0** | **20.1** |
| Ներմուծումից, այդ թվում՝ | 39.3 | 53.0 | 135.1 | 13.8 |
| ԵԱՏՄ երկրներից | 15.9 | 23.1 | 145.5 | 7.2 |
| Ներքին շրջանառությունից | 41.0 | 47.3 | 115.4 | 6.3 |

2022 թվականի հունվար-փետրվար ամիսներին պետական բյուջե մուտքագրված հարկային եկամուտների ու պետական տուրքերի 7.8%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի մուտքերի աճը մեծ մասամբ պայմանավորված է հանրապետությունում արտադրվող ենթաակցիզային ապրանքների գծով մուտքերի աճով:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. հունվար-փետրվար ամիսների փաստ** | **2022թ. հունվար-փետրվարը 2021թ. հունվար-փետրվարի նկատմամբ (%)** | **2022թ. և 2021թ. տարբերու-թյունը** |
| **Ակցիզային հարկ** | **13.1** | **19.8** | **151.4** | **6.7** |
| Ներմուծվող ենթաակցիզային ապրանքներից | 6.0 | 8.1 | 134.8 | 2.1 |
| ՀՀ-ում արտադրվող ենթաակցիզային ապրանքներից | 7.0 | 11.6 | 165.7 | 4.6 |

2022 թվականի հունվար-փետրվար ամիսներին պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. հունվար-փետրվար ամիսների փաստ** | **2022թ. հունվար-փետրվարը 2021թ. հունվար-փետրվարի նկատմամբ (%)** | **2022թ. և 2021թ. տարբերու-թյունը** |
| **Հարկային եկամուտներ և պետական տուրքեր** | **211.8** | **254.7** | **120.3** | **42.9** |
| **1. Հարկային եկամուտներ** | **207.4** | **239.3** | **115.4** | **31.9** |
| ԱԱՀ | 80.3 | 100.4 | 125.0 | 20.1 |
| Ակցիզային հարկ | 13.1 | 19.8 | 151.4 | 6.7 |
| Շահութահարկ | 6.5 | 7.7 | 117.6 | 1.1 |
| Մաքսատուրք | 11.2 | 12.5 | 111.6 | 1.3 |
| Եկամտային հարկ | 75.4 | 76.5 | 101.5 | 1.1 |
| Շրջանառության հարկ | 7.2 | 9.3 | 128.3 | 2.1 |
| Սոցիալական վճար (կուտակային կենսաթոշակի գծով) | 6.6 | 9.7 | 146.7 | 3.1 |
| Բնապահպանական հարկ և բնօգտագործման վճար | 1.4 | (5.0) | (356.1) | (6.4) |
| Այլ հարկեր | 5.7 | 8.4 | 148.3 | 2.7 |
| Հարկերի անցումային գերավճարից մարված հարկային պարտավորություններ | (0.0) | (0.0) |  | (0.0) |
| **2. Պետական տուրք** | **4.3** | **15.4** | **355.3** | **11.0** |
| **Կշիռն ընդամենը հարկերի և տուրքերի մեջ (%)** |  |  |  |  |
| **1. Հարկային եկամուտներ** | **98.0** | **94.0** |  |  |
| ԱԱՀ | 37.9 | 39.4 |  |  |
| Ակցիզային հարկ | 6.2 | 7.8 |  |  |
| Շահութահարկ | 3.1 | 3.0 |  |  |
| Մաքսատուրք | 5.3 | 4.9 |  |  |
| Եկամտային հարկ | 35.6 | 30.0 |  |  |
| Շրջանառության հարկ | 3.4 | 3.7 |  |  |
| Սոցիալական վճար (կուտակային կենսաթոշակից) | 3.1 | 3.8 |  |  |
| Բնապահպանական հարկ և բնօգտագործման վճար | 0.7 | (1.9) |  |  |
| այլ հարկեր | 2.7 | 3.3 |  |  |
| Հարկերի անցումային գերավճարից մարված հարկային պարտավորություններ | 0.0 | 0.0 |  |  |
| **2. Պետական տուրք** | **2.0** | **6.0** |  |  |

Հաշվետու ժամանակահատվածում կուտակային կենսաթոշակային բաղադրիչի մասնակիցների կողմից պետական բյուջե է փոխանցվել 9.7 մլրդ դրամ սոցիալական վճար` ապահովելով հարկային եկամուտների և պետական տուրքերի 3.8%-ը և 46.7%-ով կամ շուրջ 3.1 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է այն հանգամանքով, որ յուրաքանչյուր ամիս փաստացի վճարումները կատարվում են հիմնականում նախորդ ամսվա եկամուտներից, որոնց դիմաց մինչև 2021 թվականի հունվարի 1-ը սահմանված էր սոցիալական վճարի անհատի մասնաբաժնում աշխատողի մասնակցության 2.5% դրույքաչափ, որը 2021 թվականի հունվարի 1-ից բարձրացվել է՝ կազմելով 3.5%:

2022 թվականի հունվար-փետրվար ամիսներին բնապահպանական հարկի և բնօգտագործման վճարների գծով պետական բյուջեի զուտ մուտքերը կազմել են -5 մլրդ դրամ: Ադյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով նախորդ տարի ստացված գերավճարների վերադարձի արդյունքում արձանագրվել են ռոյալթիի ‑7.1 մլրդ դրամ զուտ մուտքեր: Առանց ռոյալթիի՝ բնապահպանական հարկի ու բնօգտագործման վճարների գծով մուտքերը կազմել են 2.2 մլրդ դրամ և 55.6%‑ով կամ 774.3 մլն դրամով գերազանցել են նախորդ տարվա նույն ցուցանիշը, որը հիմնականում պայմանավորված է ՀՀ ներմուծվող շրջակա միջավայրին վնաս պատճառող ապրանքների համար գանձված բնապահպանական հարկի և օգտակար հանածոների արդյունահանման դիմաց ստացված բնօգտագործման վճարների աճով:

Հաշվետու ժամանակահատվածում պետական բյուջեի հարկերի և տուրքերի 3.3%-ը ձևավորվել է այլ հարկերի հաշվին՝ կազմելով 8.4 մլրդ դրամ: Մասնավորապես` 5.2 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 1.8 մլրդ դրամ՝ ռադիոհաճախականության օգտագործման պարտադիր վճարները, 519.9 մլն դրամ` հարկային օրենսդրության խախտման համար սահմանված տուգանքները, 499.1 մլն դրամ՝ ճանապարհային հարկը, 245.1 մլն դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 158.5 մլն դրամ՝ հանրային ծառայությունների կարգավորման պարտադիր վճարները: Նախորդ տարվա հունվար-փետրվար ամիսների համեմատ այլ հարկերի փաստացի ցուցանիշն աճել է 48.3%-ով կամ 2.7 մլրդ դրամով: Աճն արձանագրվել է հիմնականում դրոշմանիշային վճարների գծով՝ պայմանավորված 2021 թվականի հունվարի 1-ից «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում կատարված փոփոխությունների համաձայն դրոշմանիշային վճարների դրույքաչափերի բարձրացմամբ: Քանի որ յուրաքանչյուր ամիս վճարումները կատարվում են հիմնականում նախորդ ամսվա եկամուտների դիմաց, 2021 թվականի հունվարի մուտքերը ստացվել էին մինչև 2021 թվականը գործող դրույքաչափով:

2022 թվականի հունվար-փետրվար ամիսներին հարկերի անցումային գերավճարից մարվել են 17.1 մլն դրամ հարկային պարտավորություններ` նախորդ տարվա 14.2 մլն դրամի դիմաց:

2022 թվականի հունվար-փետրվար ամիսներին պետական բյուջե են մուտքագրվել շուրջ 15.4 մլրդ դրամ *պետական տուրքեր*` կազմելով եռամսյակային ծրագրի 81.5%‑ը: Պետական տուրքերում մեծ տեսակարար կշիռ ունեն լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը: Վերջիններիս գծով մուտքերը կազմել են շուրջ 11.1 մլրդ դրամ՝ 94.3%‑ով ապահովելով եռամսյակային ծրագրային ցուցանիշը: Համեմատաբար բարձր ցուցանիշը հիմնականում պայմանավորված է պղնձի և մոլիբդենի խտահանքեր արտահանելու լիցենզիաներ կամ թույլտվություններ կամ հավաստագրեր տրամադրելու համար պետական տուրքերի մուտքերով, որոնք կազմել են 9.9 մլրդ դրամ կամ եռամսյակային ծրագրային ցուցանիշի 99.1%-ը: Նշված տուրքը սահմանվել է 2021 թվականի սեպտեմբերից, և հիմնականում դրանով է պայմանավորված նախորդ տարվա հունվար-փետրվար ամիսների համեմատ պետական տուրքի, և, մասնավորապես, լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու ու օրենքով սահմանված այլ ծառայությունների և գործողությունների համար գանձվող տուրքերի գծով մուտքերի աճը:

Օրենքով սահմանված այլ ծառայությունների և գործողությունների համար սահմանված տուրքերի աճը հիմնականում պայմանավորված է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքերի 2.2 անգամ (801.7 մլն դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամս-յակի ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. հունվար-փետրվարը 2021թ. հունվար-փետրվարի նկատմամբ (%)** |
| **Պետական տուրքեր** | **4.3** | **18.8** | **15.4** | **81.5** | **355.3** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ) տալու համար | 0.3 | 0.5 | 0.5 | 92.1 | 150.7 |
| Հյուպատոսական ծառայությունների կամ գործողությունների համար | 0.3 | 0.6 | 0.3 | 53.1 | 98.6 |
| Պետական գրանցման համար | 0.7 | 1.3 | 0.7 | 54.2 | 100.3 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 0.3 | 0.6 | 0.4 | 60.4 | 124.4 |
| Լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 1.0 | 11.8 | 11.1 | 94.3 | 1066.7 |
| Օրենքով սահմանված այլ ծառայությունների և գործողությունների համար | 1.6 | 4.0 | 2.3 | 58.9 | 144.9 |
| Այլ պետական տուրքեր | 0.1 | 0.1 | 0.1 | 68.1 | 145.1 |

2022 թվականի հունվար-փետրվար ամիսների ընթացքում ստացվել են շուրջ 1.1 մլրդ դրամ *պաշտոնական դրամաշնորհներ՝* կազմելով առաջին եռամսյակում ծրագրված մուտքերի 16.8%-ը: Միջոցները տրամադրվել են նպատակային ծրագրերի շրջանակներում, որոնց կատարողականով է պայմանավորված նշված ցուցանիշը: Մասնավորապես՝ 549.4 մլն դրամ (նախատեսվածի 92.4%-ը) տրամադրվել է Եվրոպական միության, 290.6 մլն դրամ (նախատեսվածի 137.4%-ը)՝ ԱՄՆ-ի, 159.7 մլն դրամ (նախատեսվածի 141.5%-ը)՝ Գերմանիայի զարգացման վարկերի բանկի (KFW), 49.3 մլն դրամ (նախատեսվածի 2.1%-ը)՝ Համաշխարհային բանկի և 20.2 մլն դրամ (նախատեսվածի 8.8%-ը)՝ Գլոբալ էկոլոգիական հիմնադրամի աջակցությամբ իրականացվող դրամաշնորհային ծրագրերի շրջանակներում: Հունվար-փետրվար ամիսներին պետական բյուջե մուտքագրված պաշտոնական դրամաշնորհները 1.6%-ով կամ 17 մլն դրամով գերազանցել են նախորդ տարվա նույն ժամանակահատվածի ցուցանիշը:

Հաշվետու ժամանակահատվածում ՀՀ պետական բյուջեի *այլ եկամուտները* կազմել են շուրջ 16.2 մլրդ դրամ՝ 96.4%-ով ապահովելով եռամսյակային ծրագրային ցուցանիշը: Բարձր ցուցանիշն ապահովվել է բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացված տոկոսավճարների գծով մուտքերի հաշվին, որոնք կազմել են 3.8 մլրդ դրամ և 8.2%-ով գերազանցել եռամսյակային ծրագիրը: Նախորդ տարվա նույն ժամանակահատվածի համեմատ այլ եկամուտների 82.2% (7.3 մլրդ դրամով) աճը հիմնականում պայմանավորված է օրենքով և այլ իրավական ակտերով սահմանված այլ եկամուտների և բանկերում ու այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացված տոկոսավճարների գծով մուտքերի աճով:

2022 թվականի հունվար-փետրվար ամիսների ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի՝ եռամսյակային ծրագրային ցուցանիշի 3.5%‑ով գերազանցումը և նախորդ տարվա նույն ժամանակահատվածի ցուցանիշի համեմատ 13.1% աճը հիմնականում պայմանավորված են ՀՀ ոստիկանության կողմից կիրառված պատժամիջոցների արդյունքում գանձված գումարների աճով, ինչպես նաև ՀՀ հանրային ծառայությունները կարգավորող հանձնաժողովի կողմից գանձված՝ էլեկտրական էներգիայի արտադրության լիցենզիաների կառուցման (վերակառուցման) ժամանակահատվածներում նշված լիցենզիաների պայմանները չկատարելու կամ ոչ պատշաճ կատարելու դեպքում ֆինանսական երաշխիքներից մուտքերի աճով:

Նախորդ տարվա նույն ժամանակահատվածի համեմատ իրավաբանական անձանց կապիտալում կատարված ներդրումներից ստացված շահութաբաժինների 3.5 անգամ աճը հիմնականում պայմանավորված է ՀՀ պաշտպանության նախարարության ներքո գտնվող ընկերություններում պետական մասնակցության դիմաց ստացված 39 մլն դրամ շահութաբաժիններով:

Ոչ ռեզիդենտներին տրամադրված վարկերի օգտագործման տոկոսավճարները վճարվել են Վրաստանի Հան­րա­պե­տու­թյան կողմից՝ Հայաստանի Հանրապետության նկատմամբ ունեցած վարկային պարտավորությունների դիմաց: Նշված մուտքերի եռամսյակային ծրագրված ցուցանիշի 0.5%‑ով գերազանցումը պայմանավորված է կանխատեսումային և փաստացի ձևավորված փոխարժեքների տարբերությամբ:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 7‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. հունվար-փետրվարը 2021թ. հունվար-փետրվարի նկատմամբ (%)** |
| **Այլ եկամուտներ** | **8,877.3** | **16,788.8** | **16,177.7** | **96.4** | **182.2** |
| Պետական սեփականություն հանդիսացող գույքի վարձակալու-թյունից եկամուտներ | 58.8 | 83.9 | 68.1 | 81.1 | 115.7 |
| Տոկոսավճարներ և շահաբաժիններ, այդ թվում՝ | 2,030.5 | 3,505.0 | 3,835.5 | 109.4 | 188.9 |
| * բանկերում և այլ ֆինանսա-վարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 2,017.2 | 3,500.0 | 3,788.5 | 108.2 | 187.8 |
| * իրավաբանական անձանց կապիտալում կատարված ներդրումներից ստացվող շահաբաժիններ | 13.3 | 5.0 | 47.0 | 940.3 | 353.5 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 1,926.1 | 2,138.2 | 1,598.3 | 74.7 | 83 |
| * ռեզիդենտներին տրամադրված վարկերի օգտագործման տոկոսավճարներ | 1,890.7 | 2,111.7 | 1,571.6 | 74.4 | 83.1 |
| * ոչ ռեզիդենտներին տրամադրված վարկերի օգտագործման տոկոսավճարներ | 35.4 | 26.6 | 26.7 | 100.5 | 75.5 |
| Այլ կատեգորիաներում չդասակարգված տրանսֆերտներ | 68.3 | 0.0 | 0.0 |  |  |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր | 2,284.3 | 2,495.2 | 2,583.6 | 103.5 | 113.1 |
| Ապրանքների մատակարարումից և ծառայությունների մատուցումից եկամուտներ | 2,411.1 | 3,156.0 | 2,768.9 | 87.7 | 114.8 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 98.0 | 5,410.4 | 5,323.1 | 98.4 | 5429.2 |

*Պետական բյուջեի ծախսերը*

2022 թվականի հունվար-փետրվար ամիսների ընթացքում ՀՀ պետական բյուջեի ծախսերը նախորդ տարվա նույն ժամանակահատվածի համեմատ աճել են 13.9%-ով կամ 28.3 մլրդ դրամով՝ հիմնականում պայմանավորված կենսաթոշակների, ոչ ֆինանսական ակտիվների գծով ծախսերի, դրամաշնորհների և պարտքի սպասարկման ծախսերի աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի ճշտված պլան** | **2022թ. հունվար-փետրվար ամիսների փաստ** |
| **Ընդամենը ծախսեր** | **203.0** | **485.7** | **231.2** |
| Ընթացիկ ծախսեր | 194.8 | 421.7 | 214.1 |
| Ոչ ֆինանսական ակտիվների հետ գործառնություններ | 8.1 | 64.0 | 17.1 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 96.0% | 86.8% | 92.6% |
| Ոչ ֆինանսական ակտիվների հետ գործառնություններ | 4.0% | 13.2% | 7.4% |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 9-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի**  **ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. hունվար- փետրվարը 2021թ. հունվար- փետրվարի նկատմամբ (%)** |
| **Ընթացիկ ծախսեր** | **194.8** | **421.7** | **214.1** | **50.8** | **109.9** |
| Աշխատավարձ | 19.2 | 38.4 | 20.5 | 53.5 | 106.9 |
| Ծառայությունների և ապրանքների ձեռքբերում | 13.3 | 38.9 | 15.4 | 39.7 | 116.3 |
| Տոկոսավճարներ | 11.5 | 40.5 | 15.6 | 38.5 | 135.4 |
| Սուբսիդիաներ | 12.9 | 28.9 | 14.4 | 49.6 | 111.5 |
| Դրամաշնորհներ | 22.3 | 51.7 | 27.1 | 52.5 | 121.6 |
| Սոցիալական նպաստներ և կենսաթոշակներ | 85.4 | 154.4 | 92.5 | 59.9 | 108.3 |
| Այլ ծախսեր | 30.2 | 69.0 | 28.5 | 41.3 | 94.3 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 9.9 | 9.1 | 9.6 |  |  |
| Ծառայությունների և ապրանքների ձեռք բերում | 6.8 | 9.2 | 7.2 |  |  |
| Տոկոսավճարներ | 5.9 | 9.6 | 7.3 |  |  |
| Սուբսիդիաներ | 6.6 | 6.9 | 6.7 |  |  |
| Դրամաշնորհներ | 11.5 | 12.3 | 12.7 |  |  |
| Սոցիալական նպաստներ և կենսաթոշակներ | 43.8 | 36.6 | 43.2 |  |  |
| Այլ ծախսեր | 15.5 | 16.4 | 13.3 |  |  |

2021 թվականի նույն ժամանակահատվածի համեմատ պարտքի սպասարկման ծախսերի աճ է գրանցվել արտաքին տոկոսավճարների գծով՝ 91.3% կամ 5.3 մլրդ դրամ, որը մեծ մասամբ պայմանավորված է եղել 2021 թվականի փետրվարի 2-ին տեղաբաշխված 750 մլն ԱՄՆ դոլարի արտարժութային պարտատոմսերի սպասարկման գծով կատարված վճարմամբ, որի ծավալը կազմել է 6,547.2 մլն դրամ, և որոնց սպասարկման գծով 2021 թվականի հունվար-փետրվարին վճարումներ չեն կատարվել:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռանսյակի ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. hունվար- փետրվարը 2021թ. հունվար- փետրվարի նկատմամբ (%)** |
| **Տոկոսավճարներ** | **11.5** | **40.5** | **15.6** | **38.5** | **135.4** |
| Ներքին տոկոսավճարներ | 5.7 | 13.2 | 4.5 | 33.9 | 78.5 |
| Արտաքին տոկոսավճարներ | 5.8 | 27.2 | 11.1 | 40.8 | 191.3 |

Նախորդ տարվա հունվար-փետրվար ամիսների համեմատ պետական բյուջեից տրամադրված դրամաշնորհների աճը հիմնականում պայմանավորված է Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերի աճով, որոնք կազմել են 5.1 մլրդ դրամ և 3.6 անգամ (3.7 մլրդ դրամով) գերազանցել նախորդ տարվա նույն ժամանակահատվածի ցուցանիշը:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի**  **ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. hունվար- փետրվարը 2021թ. հունվար- փետրվարի նկատմամբ (%)** |
| **Դրամաշնորհներ** | **22.3** | **51.7** | **27.1** | **52.5** | **121.6** |
| Միջազգային կազմակերպու-թյուններին | 0.7 | 1.4 | 1.1 | 77.5 | 156.6 |
| Պետական հատվածի այլ մակարդակներին (ընթացիկ),  այդ թվում` | 21.6 | 45.5 | 24.8 | 54.5 | 114.9 |
| - Համայնքների բյուջեներին համահարթեցման սկզբունքով տրվող դոտացիաներ | 10.8 | 16.1 | 10.7 | 66.7 | 99.6 |
| Պետական հատվածի այլ մակարդակներին (կապիտալ) դրամաշնորհներ | 0.1 | 4.8 | 1.3 | 27.0 | 1917.7 |

Նախորդ տարվա նույն ժամանակահատվածի համեմատ սոցիալական նպաստների գծով ծախսերի նվազումը հիմնականում պայմանավորված է ռազմական դրությամբ պայմանավորված՝ Ադրբեջանի Հանրապետության վերահսկողության տակ անցած տարածքներում հաշվառված քաղաքացիներին 2021 թվականին դրամական աջակցության տրամադրմամբ:

Կենսաթոշակների գծով ծախսերի աճը հիմնականում պայմանավորված է կուտակային կենսաթոշակային հատկացումների աճով, որոնք կազմել են 20.2 մլրդ դրամ՝ 2.3 անգամ կամ 11.3 մլրդ դրամով գերազանցելով 2021 թվականի նույն ցուցանիշը:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի**  **ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. hունվար- փետրվարը 2021թ. հունվար- փետրվարի նկատմամբ (%)** |
| **Սոցիալական նպաստներ և կենսաթոշակներ** | **85.4** | **154.4** | **92.5** | **59.9** | **108.3** |
| Նպաստներ | 31.8 | 45.1 | 26.8 | 59.4 | 84.3 |
| Կենսաթոշակներ | 53.6 | 109.3 | 65.7 | 60.1 | 122.6 |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի շուրջ 9.0 մլրդ դրամով աճը պայմանավորված է ոչ ֆինանսական ակտիվների գծով ծախսերի (կապիտալ ծախսերի) աճով: Վերջինս էլ հիմնականում պայմանավորված է ՀՀ պաշտպանության նախարարության շենքային պայմանների բարելավման միջոցառման շրջանակներում կատարված ծախսերի աճով, որոնք կազմել են 13.3 մլրդ դրամ՝ նախորդ տարվա հունվար-փետրվար ամիսների 5.6 մլրդ դրամի դիմաց:

Ոչ ֆինանսական ակտիվների օտարումից հաշվետու ժամանակահատվածում ստացվել են 159.4 մլն դրամ մուտքեր՝ եռամսյակային ծրագրով նախատեսված 1 մլրդ դրամի և 2021 թվականի նույն ժամանակահատվածում ստացված 18.4 մլն դրամի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների փաստ** | **2022թ. առաջին եռամսյակի**  **ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. հունվարը 2021թ. հունվարի նկատմամբ (%)** |
| **Ոչ ֆինանսական ակտիվների հետ գործառնություններ** | **8.1** | **64.0** | **17.1** | **26.8** | **210.5** |
| Ոչ ֆինանսական ակտիվների գծով ծախսեր, այդ թվում՝ | 8.2 | 65.0 | 17.3 | 26.6 | 212.0 |
| * շենքեր և շինություններ | 7.3 | 53.2 | 15.2 | 28.6 | 208.5 |
| * մեքենաների և սարքավորում-ների ձեռք բերում, պահպանում և հիմնանորոգում | 0.8 | 10.3 | 1.8 | 17.8 | 235.1 |
| * այլ հիմնական միջոցներ | 0.1 | 1.5 | 0.2 | 14.7 | 330.1 |
| Ոչ ֆինանսական ակտիվների օտարումից մուտքեր | (0.0) | (1.0) | (0.2) | 15.9 | 868.3 |

*ՀՀ պետական բյուջեի պակասուրդը*

2022 թվականի հունվար-փետրվար ամիսների ընթացքում ՀՀ պետական բյուջեն կատարվել է 40.7 մլրդ դրամ հավելուրդով՝ առաջին եռամսյակի համար ծրագրված 67.1 մլրդ դրամ պակասուրդի և նախորդ տարվա նույն ժամանակահատվածի 18.7 մլրդ դրամ հավելուրդի դիմաց: Բյուջեի հավելուրդը հիմնականում պայմանավորված է ծախսերի համեմատ եկամուտների առավել բարձր կատարողականով, որի արդյունքում ֆինանսավորման ներքին աղբյուրներում նախատեսված բյուջեի ազատ միջոցներն աճել են 60.9 մլրդ դրամով: Բացի այդ, ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են 3.4 մլրդ դրամ կամ եռամսյակային ծրագրի 5.7%-ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին:

1. **ՀՀ պետական բյուջեի պակասուրդի ֆինանսավորման աղբյուրները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների  փաստ** | **2022թ. առաջին եռամսյակի ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. հունվար-փետրվարը 2021թ. հունվար-փետրվարի նկատմամբ (%)** |
| **Դեֆիցիտ (պակասուրդ) / հավելուրդ** | **(18.7)** | **67.1** | **(40.7)** | **(60.7)** | **217.5** |
| Ներքին աղբյուրներ, այդ թվում` | (359.7) | 73.6 | 0.4 | 0.5 | (0.1) |
| * Փոխառու միջոցներ | 8.0 | 77.0 | 55.1 | 71.6 | 693.3 |
| * Ֆինանսական զուտ ակտիվներ | (367.7) | (3.4) | (54.7) | 1623.7 | 14.9 |
| Արտաքին աղբյուրներ, այդ թվում` | 341.0 | (6.5) | (41.1) | 631.3 | (12.1) |
| * Փոխառու միջոցներ | 363.4 | 31.8 | (13.6) | (42.7) | (3.7) |
| * Ֆինանսական զուտ ակտիվներ | (22.4) | (38.4) | (27.5) | 71.8 | 123.1 |

2022 թվականի հունվար-փետրվար ամիսների ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է -54.7 մլրդ դրամ` առաջին եռամսյակում ծրագրված ‑3.4 մլրդ դրամի դիմաց, որը հիմնականում պայմանավորված է ֆինանսավորման ներքին աղբյուրներում բյուջեի ազատ միջոցների 60.9 մլրդ դրամ աճով՝ առաջին եռամսյակում ծրագրված 6.3 մլրդ դրամի դիմաց: Եռամսյակային ծրագրով նախատեսվել է արտաքին աջակցությամբ իրականացվող ծրագրերի շրջանակներում շուրջ 4.7 մլրդ դրամ վարկերի տրամադրում ՀՀ ռեզիդենտներին, որի դիմաց փաստացի տրամադրվել է 3.5 մլն դրամ: Վարկը տամադրվել է Էլեկտրաէներգետիկ համակարգի զարգացման ծրագրի շրջանակներում՝ նախատեսված 1 մլրդ դրամի դիմաց: Նախկինում պետական բյուջեից ռեզիդենտներին տրամադրված վարկերից վերադարձվել է 6.2 մլրդ դրամ՝ առաջին եռամսյակում ծրագրված 7.6 մլրդ դրամի դիմաց:

2022 թվականի հունվար-փետրվար ամիսների ընթացքում արտաքին աղբյուրներից փոխառու միջոցների հաշվին ՀՀ պետական բյուջեի պակասուրդը ֆինանսավորվել է արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացված վարկային միջոցների հաշվին, որոնք կազմել են 3.4 մլրդ դրամ՝ կազմելով առաջին եռամսյակի ծրագրված ցուցանիշի 5.7%-ը:

1. **Արտաքին աղբյուրներից վարկերի և փոխատվությունների ստացում (մլրդ դրամ)**

|  |  |  |  |
| --- | --- | --- | --- |
|  | **2022թ. առաջին եռամսյակի ճշտված պլան** | **2022թ. հունվար-փետրվար ամիսների  փաստ** | **Կատարողա-կանն առաջին եռամսյակի ճշտված պլանի նկատմամբ (%)** |
| **Վարկերի և փոխատվությունների ստացում** | **59.0** | **3.4** | **5.7** |
| **Բյուջետային աջակցության վարկեր** | **34.8** | **0.0** | **0.0** |
| **Նպատակային վարկերի ստացում**,  այդ թվում` | **24.3** | **3.4** | **13.9** |
| **Միջազգային կազմակերպություններից** | **22.6** | **3.4** | **14.9** |
| Համաշխարհային բանկ | 5.1 | 1.2 | 24.1 |
| Վերակառուցման և զարգացման եվրոպական բանկ | 3.5 | 0.1 | 3.4 |
| Եվրոպական ներդրումային բանկ | 2.0 | 0.0 | 0.0 |
| Ասիական զարգացման բանկ | 9.9 | 0.9 | 8.9 |
| Եվրասիական զարգացման բանկ | 1.9 | 1.1 | 60.3 |
| Այլ վարկատուներ | 0.2 | 0.0 | 0.0 |
| **Օտարերկրյա պետություններից** | **1.7** | **0.0** | **0.0** |
| Գերմանիա (Վերականգնման վարկերի բանկ) | 1.0 | 0.0 | 0.0 |
| Ֆրանսիա | 0.7 | 0.0 | 0.0 |

17 մլրդ դրամ ուղղվել է արտաքին վարկերի մարմանը՝ կազմելով եռամսյակային ծրագրի 62.4%-ը: Նշված գումարից 7.2 մլրդ դրամն ուղղվել է միջազգային կազմակերպությունների, 9.6 մլրդ դրամը` օտարերկրյա պետությունների և 167.6 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի ֆինանսավորումը հաշվետու ժամանակահատվածում կազմել է ‑27.5 մլրդ դրամ` 71.8%-ով ապահովելով եռամսյակային ծրագրով նախատեսված ցուցանիշը: Միջոցները հիմնականում ուղղվել են Արցախի Հանրապետությանը վարկերի տրամադրմանը: 196.9 մլն դրամ է մուտքագրվել Վրաստանի կողմից ՀՀ նկատմամբ ունեցած վարկային պարտավորությունների մարման արդյունքում՝ կազմելով եռամսյակային ծրագրի 100.5%-ը՝ պայմանավորված ծրագրված և փաստացի փոխարժեքների տարբերությամբ:

1. **ՀՀ պետական բյուջեի պակասուրդի արտաքին ֆինանսական զուտ ակտիվները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար-փետրվար ամիսների  փաստ** | **2022թ. առաջին եռամսյակի ճշտված պլան** | **2022թ. հունվար-փետրվար ամիսների փաստ** | **Կատարո-ղականն առաջին եռամսյակի ճշտված պլանի նկատմամբ (%)** | **2022թ. հունվար-փետրվարը 2021թ. հունվար-փետրվարի նկատմամբ (%)** |
| **Ֆինանսական զուտ ակտիվներ** | **(22.4)** | **(38.4)** | **(27.5)** | **71.8** | **123.1** |
| Վարկերի և փոխատվությունների տրամադրում (Արցախի Հանրապետությանը) | (19.5) | (38.6) | (26.8) | 69.5 | 137.6 |
| Տրամադրված վարկերի և փոխատվությունների վերադարձից մուտքեր (Վրաստանից) | 0.2 | 0.2 | 0.2 | 100.5 | 97.4 |
| Բաժնետոմսերի և կապիտալում այլ մասնակցության ձեռքբերում | (0.5) | (0.2) | 0.0 | 0.0 | 0.0 |
| Այլ | (2.6) | 0.0 | (0.9) |  | 34.6 |